Mo‘sul bahor mavsumi oxirigacha IShID terrorchilik guruhidan ozod etiladi. Bu haqda Iroq federal politsiyasi boshliqlaridan biri, brigada generali Shokir al-Xavajiy ma’lum qildi. «Mo‘sulni ozod qilishga yana haftalar kerak. Shu bahorda siz bu yangilikni eshitasiz», — deya general so‘zlarini keltiradi RIA Novosti agentligi. Uning qayd etishicha, terrorchilar nazoratidagi hududlarda mingdan bir yarim minggacha terrorchilar bor. Avvalroq, AQSh yetakchiligidagi xalqaro koalitsiya Mo‘sulda ming nafardan kam terrorchi qolganini aytgan edi.